《山寺》
清代·庞垲

荒磴苔乾屐齿轻，寺门晴锁午烟平。滩声静抱香台转，云气虚烟古殿生。

行径尝留骊鹿迹，题墙偶见故人名。老僧只解蒲团坐，无数松杉一磬声。

作者简介：（1657—1725）直隶任丘人，字霁公，号雪崖。康熙十四年举人。试博学鸿词，授检讨，分修《明史》，官至福建建宁府知府，政尚清简，时将兴大狱，垲力弭之。工诗，以自然为宗，奇而不肆。有《丛碧山房文集》、《杂著》、《翰苑稿》等。